**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Mesto Nové Zámky

Hlavné námestie 10, 940 02 Nové Zámky

IČO: 00309150

Názov predmetu zákazky:

**Betónovo - kovový box (kryt) na 1100 L kontajnery**

*Predmetom zákazky je dodávka* betónovo kovových boxov na kontajnery v celkovom množstve 274 ks.

*Súčasťou predmetu zákazky je aj dodávka všetkých súvisiacich služieb a zabezpečenia 2-ročnej záruky dodávaných betónovo kovových boxov na kontajnery a služby, ktoré priamo súvisia s dodaním konkrétneho požadovaného tovaru, t.j. inštalácia týchto boxov).*

Rozdelenie predmetu zákazky na časti je technicky a procesne nerealizovateľné, a to z dôvodu, že predmetná skupina tovarov a súvisiacich služieb tvorí jeden celok. Dodávateľ musí byť schopný realizovať predmet zákazky komplexne so zárukou funkčnosti. Rozdelenie zákazky na časti by predstavovalo riziko, že realizácia zákazky a dodanie jednotlivých tovarov sa stane nadmerne časovo, technicky obťažným a finančne náročným.

Uchádzač má možnosť v rámci svojej ponuky ponúknuť tovary a súvisiace služby od jedného alebo viacerých výrobcov, ale musí byť zodpovedný za to, že dodávané tovary budú v súlade so zmluvou a prílohami, ako aj s opisom predmetu zákazky a budú spĺňať všetky požiadavky verejného obstarávateľa. Vyčlenenie tovaru a súvisiacich služieb do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by prinášalo verejnému obstarávateľovi významné komplikácie pri samotnej realizácii predmetu zákazky.

Vzhľadom na to, aby v rámci celej realizácie zákazky boli zabezpečené tovary a súvisiace služby na rovnako vysokej úrovni, je potrebné, aby všetky tovary, ale aj služby, ktoré súvisia s dodávkou a inštaláciou týchto tovarov na mieste dodania, boli zabezpečené jedným kompetentným dodávateľom.

Takto vymedzené obstaranie tovarov (bez ďalšieho delenia na samostatné časti) predstavuje zároveň tzv. best practices (najlepšie skúsenosti) na relevantnom trhu.

Zároveň sú predmetné tovary a súvisiace služby dodávané rovnakým okruhom potenciálnych uchádzačov, a to najmä vzhľadom na rozsah a špecifickosť zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na miestne, vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

Podrobná špecifikácia je uvedená v opise predmetu zákazky, tvoriacom prílohu č. 1 súťažných podkladov.